Línuskip: Tað eru fleiri línuskip undir Íslandi, men tað liggur ikki fast, hvat tey gera, um tey landa í Íslandi, ella koma heim við fiskinum. Havi hoyrt frá einum skipi, sum ætlar sær at landa áðrenn páskir, at tað eru 4 sum ísa umborð, og 2 frysta umborð, tað er bara 1 línuskip undir Føroyum, tað fiskar svartkalva, so liggur restina av línuflotanum við bryggju. Útróður. Streymurin verður harður fyrst í vikuni, so batnar streymurin sum vikan gongur, veðrið er eitt sindur keðiligt fyrst í vikuni, men batnar sum vikan gongur, so tað verður nokk eitt sindur av fiski seinni í vikuni, vænti mest av toski. Djúpvatnstrolarar: Tað eru 3 bátar á svartkalva, men bara ein landar í vikuni, so fiska aðrir upsa og kongafisk. Partrolarar: Partrolarnir landa sum vikan líður. Fiskaríið eftir upsa er smáligt. Teir fáa lítið av hvítum fiski fyri tíðina. Trolbátar: Tað eru 3 trolbátar til fiskarí, ein er norðanfyri sum fiskar tosk og hysu, og landar mánadagin, ein landar mikudagin, hann roynur á Skeivabanka, og ein troynur eftir haftasku eystanfyri, um hann kemur inn í vikuni veit eg ikki, er akkurát byrjaður. Garnaskip: Tað eru 2 garnaskip á svartkalvaveiðu. Fiskaríið er smáligt. Bæði landa síðst í vikuni.